แบงก์โน้ตส์
ประเดิมทำงานวันแรก 8 พ.ย. ฤกษ์ดีประมาณ 9 โมงเช้า สักการะสิ่งศักดิ์สิทธิ์ประจำแบงก์ “วรภัค ธันยาวงษ์” เอ็มดีกรุงไทยใหม่ซิง ก็ต้องเจองานเพียบ
9 พ.ย. 2555

ประเดิมงาน
ประเดิมทำงานวันแรก 8 พ.ย. ฤกษ์ดีประมาณ 9 โมงเช้า สักการะสิ่งศักดิ์สิทธิ์ประจำแบงก์ “วรภัค ธันยาวงษ์” เอ็มดีกรุงไทยใหม่ซิง ก็ต้องเจองานเพียบ
ทำงานวันแรกเช้ามีประชุมบอร์ดบริหาร บ่ายแสดงวิสัยทัศน์แผนงานให้กับบอร์ดใหญ่ เจ้าตัวบอกวันแรกรับแต่แขกคนในไม่ว่างเว้น 
ที่ห้องทำงานตอนนี้กลายเป็นทะเลดอกไม้ มีเพื่อนฝูง ผู้หลักผู้ใหญ่ และลูกค้า ส่งดอกไม้มาร่วมแสดงความยินดีเพียบ
ต่อให้งานยุ่งแค่ไหน วรภัค ก็ยังดูสดใส ยิ้มละไมตามสไตล์เข้ากับคนง่าย ไม่พิธีรีตอง 
วรภัค กระซิบว่า เดอะโต้งกิตติรัตน์ รมว.คลัง ได้ส่งเสียงตามสายแสดงความยินดี และฝากฝังให้ช่วยดูแลธนาคารดีๆ แต่ไม่ได้กำกับในรายละเอียดอื่น
ส่วนกับเสี่ยจิ๋ว-อภิศักดิ์ เอ็มดีคนเก่า คุยกันตลอด เป็นผู้ใหญ่ที่คอยให้คำแนะนำทั้งเรื่องวัฒนธรรมและการทำงาน
ถือเป็นคนหนุ่มไฟแรง มีอัธยาศัย และให้เกียรติคนอื่น “วรภัค” จึงเป็นเอ็มดีรุ่นใหม่ที่น่าจับตาที่สุดคนหนึ่งในห้วงเวลานี้ 
แต่ก่อนจะผ่านด่านการทำงานให้ลื่นไหลได้ ก็ต้องออกแรงคุยกับสหภาพพนักงานธนาคารกรุงไทยเสียก่อน เพราะสหภาพที่นี่เข้มแข็งมาก เล่นงานผู้บริหารเซมาหลายคนแล้ว